Lav et referat af nedenstående tekst:

Tekst:
To mænd på en knallert tiltrak sig tirsdag opmærksomhed fra en motorcykelbetjent, som standsede dem på Skovalleen i Frederikshavn. I første omgang så det ud til, at de to mænd var samarbejdsvillige. De holdt ind til siden, og passageren på knallerten steg af, mens betjenten parkerede sin motorcykel. Da betjenten var hoppet af motorcyklen, gassede knallertføreren dog op og forsøgte at flygte fra stedet. Lynhurtigt hoppede betjenten igen i sædet og satte efter knallertføreren, der kørte noget mere end de 30 km/t, som knallerten burde være begrænset til at kunne køre. Det blev en kortvarig jagt. Knallertføreren kørte ”stærkt slingrende” og ramte ind i en bil og styrtede bagefter. Det skriver politiet i døgnrapporten. Den 41-årige knallertfører blev anholdt og sigtet for at flygte fra politiet, for at køre påvirket på en tunet knallert og for ikke at bruge hjelm.

Referat:
En 41-årig mand er blevet anholdt, efter han tirsdag forsøgte at flygte fra politiet.